הונגריה לא העפילה למונדיאל 1974, לאחר שסיימה את הבית המוקדם עם אותו מספר נקודות כמו אוסטריה ושוודיה, אך עם הפרש שערים פחות טוב. היא גם לא העפילה ליורו 1976 לאחר שסיימה שנייה לווילס בבית המוקדם. הונגריה העפילה למונדיאל 1978 לאחר שסיימה ראשונה בבית המוקדם לפני ברית המועצות ויוון וניצחה פעמיים את בוליביה בפלייאוף על העלייה לטורניר הגמר. בטורניר הגמר הפסידה הונגריה בכל משחקיה לארגנטינה המארחת, איטליה וצרפת וסיימה אחרונה בבית.